****

Európska únia

Európsky fond regionálneho

rozvoja

**Metodický pokyn CKO č. 33**

**verzia 1**

**Programové obdobie 2014 – 2020**

|  |  |
| --- | --- |
| **Vec:** | Krízové riadenie operačného programu |
| **Určené pre:** | Riadiace orgány |
| **Na vedomie:** | Certifikačný orgán  Orgán auditu |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov |
| **Záväznosť:** | Metodický pokyn má záväzný charakter v celom svojom rozsahu. |
| **Počet príloh:** | 2 |
| **Dátum vydania:** | 22.12.2017 |
| **Dátum účinnosti:** | 01.01.2018 |
| **Schválil:** | **JUDr. Denisa Žiláková**  generálna riaditeľka sekcie centrálny koordinačný orgán |

Obsah

[1 Zoznam skratiek 2](#_Toc501535376)

[2 Úvod 2](#_Toc501535377)

[3 Návrh zavedenia krízového riadenia 3](#_Toc501535378)

[4 Výkon krízového riadenia 4](#_Toc501535379)

[5 Zrušenie krízového riadenia 4](#_Toc501535380)

[6 Prílohy 5](#_Toc501535409)

1. Zoznam skratiek

|  |  |
| --- | --- |
| CKO | Centrálny koordinačný orgán |
| EŠIF | európske štrukturálne a investičné fondy |
| SR | Slovenská republika |
| MP | Metodický pokyn |
| OP | operačný program |
| RO | riadiaci orgán |
| ÚPPVII | Úrad podpredsedu vlády SR pre investície a informatizáciu |
| KROP | krízové riadenie operačného programu |
| Zákon o príspevku z EŠIF | Zákon č. 292/2014 Z. z. o príspevku poskytovanom z EŠIF a o zmene a doplnení niektorých zákonov v znení neskorších predpisov |

1. Úvod
2. KROP na účely tohto MP sa považuje súbor opatrení vrátane časového harmonogramu ich zavedenia, ktoré navrhne CKO v spolupráci s RO, pri splnení nevyhnutých predpokladov podľa bodu 5, a ktoré schváli vláda SR.
3. V zmysle §6, odsek 2, písmeno k) zákona o príspevku z EŠIF, je CKO oprávnený vykonávať KROP v prípade, ak záväzný plán podľa písmena i) predmetného ustanovenia zákona o príspevku z EŠIF nie je predložený alebo plnenie záväzného plánu príslušného OP podľa písmena i) nedosahuje aspoň 80 % a ak o tom rozhodne vláda SR na návrh predsedu vlády SR.
4. V zmysle § 3, odsek 1 nariadenia vlády SR č. 247 zo 17. augusta 2016, CKO po prerokovaní s RO odporučí predsedovi vlády SR, aby predložil vláde SR návrh na zavedenie KROP.
5. Cieľom MP CKO KROP je stanoviť postup k zavedeniu, výkonu a zrušeniu KROP.
6. Základným predpokladom pre výkon KROP je poskytovanie správnych, obsahovo kvalitných a včas poskytnutých údajov o aktuálnom stave príslušného OP v konkrétnom čase zo strany RO voči CKO. Tieto informácie sa týkajú predovšetkým identifikácie problémov a problémových oblastí spolu s návrhom ich riešenia a s uvedením termínu plnenia, údajov o dosiahnutom pokroku pri odstraňovaní problémov a predpokladanom vývoji implementácie OP. Nevyhnutnou podmienkou je maximálna súčinnosť a spolupráca príslušného RO s CKO. Plánovanie, prijímanie a zavádzanie konkrétnych opatrení, ako aj monitorovanie efektívnosti ich plnenia  umožňuje identifikovať prípadné ďalšie riziká v oblasti implementácie OP s cieľom prijať ďalšie relevantné opatrenia za účelom minimalizovania rizika nesplnenia navrhnutých opatrení KROP.
7. Výkon KROP rešpektuje právomoci a zodpovednosť RO za riadenie OP v súlade so zásadou riadneho finančného hospodárenia podľa článku 125 nariadenia Európskeho parlamentu a Rady (EÚ) č. 1303/2013 (ďalej ako „všeobecné nariadenie“), preto výkon konkrétnych úkonov v rámci KROP sa sústreďuje predovšetkým na vydávanie opatrení a návrhov postupu RO tak, aby v dôsledku efektívneho pôsobenia samotného RO odpadli dôvody na výkon KROP.
8. MP CKO KROP je vypracovaný v súlade s nasledujúcimi všeobecne záväznými právnymi a inými predpismi a pokynmi:
9. Zákon č. 292/2014 Z. z. o príspevku poskytovanom z EŠIF a o zmene a doplnení niektorých zákonov v znení neskorších predpisov (ďalej len ,,zákon o príspevku z EŠIF“);
10. Nariadenie vlády SR č. 247/2016, ktorým sa ustanovuje systém uplatňovania niektorých právomocí Úradu podpredsedu vlády Slovenskej republiky pre investície a informatizáciu (ďalej len „nariadenie vlády SR“);
11. Systém riadenia európskych štrukturálnych a investičných fondov na programové obdobie 2014 – 2020 v platnom znení;
12. Metodický pokyn CKO č. 2 k výkonnostnej rezerve a výkonnostnému rámcu;
13. Metodický pokyn CKO č. 9 k záväznému plánu operačného programu.
14. Návrh zavedenia krízového riadenia
15. V prípade, že v zmysle MP CKO č. 9 celkové plnenie záväzného plánu príslušného OP k 31.12. roku n nedosahuje aspoň 80 %, RO je povinný predložiť CKO zdôvodnenie neplnenia kritérií záväzného plánu, ktoré CKO zohľadní pri odporúčaní/neodporúčaní zavedenia KROP podľa § 6 ods.2, písmeno k) zákona o príspevku z EŠIF, ako aj § 3 nariadenia vlády SR.
16. CKO neodporučí predsedovi vlády SR, aby predložil vláde SR návrh na zavedenie krízového riadenia, ak dôvody pre jeho zavedenie spočívajú v okolnostiach spôsobených vyššou mocou[[1]](#footnote-1), resp. okolnostiach vylučujúcich zodpovednosť RO.
17. Pri vypracovaní návrhu KROP sa vychádza z vyhodnotenia plnení jednotlivých kritérií záväzného plánu roku n podľa § 1 odsek 6 nariadenia vlády SR, ako aj zo zdôvodnenia RO nenaplnenia záväzného plánu.
18. CKO predkladá návrh na zavedenie KROP predsedovi vlády SR až na základe záverov pracovného stretnutia s RO a spracovania zápisnice z tohto stretnutia, ktorú vypracuje CKO a zašle na vyjadrenie/pripomienky RO, pričom zápisnica sa potvrdzuje podpismi relevantných zástupcov oboch uvedených orgánov, prípadne súhlasným stanoviskom zaslaným e-mailom.. Návrh na zavedenie KROP obsahuje jednoznačne identifikované nenaplnenie záväzného plánu so zdôvodnením RO jeho nenaplnenia. Spolu s návrhom na zavedenie KROP predkladá CKO aj základný súbor opatrení vrátane časového harmonogramu podľa §3 nariadenia vlády SR vypracovaný v spolupráci s RO do 2 týždňov od termínu prerokovania zápisnice zo stretnutia CKO a RO (príloha č. 1).
19. RO je povinný v zmysle § 7 ods. 9 zákona o príspevku z EŠIF strpieť výkon KROP vrátane prijímania nápravných opatrení navrhnutých CKO.

1. Výkon krízového riadenia
2. Po schválení návrhu na zavedenie KROP vládou SR, CKO v spolupráci s RO detailnejšie rozpracuje základný súbor opatrení do komplexného súboru opatrení vrátane časového harmonogramu ich implementácie najneskôr do 3 týždňou od schválenia KROP vládou SR (príloha č. 2 – bude špecifikovaná v závislosti od charakteru OP).
3. V nadväznosti na vypracovaný komplexný súbor opatrení vrátane časového harmonogramu ich implementácie, RO v stanovenom termíne podľa bodu 3 elektronicky zasiela na adresu [krizoveriadenie@vicepremier.gov.sk](mailto:krizoveriadenie@vicepremier.gov.sk) komplexnú informáciu o stave/plnení prijatých opatrení. Na základe záverov z vyhodnotenia komplexných informácií zaslaných RO, CKO je oprávnený zvolávať pravidelné pracovné stretnutia s RO s cieľom zhodnotenia týchto informácií a stanovenia prípadných ďalších krokov/úloh/opatrení.
4. Informáciu o stave plnenia prijatých opatrení RO zasiela v týždenných intervaloch vždy v prvý pracovný deň nasledujúceho týždňa a to až do schválenia zrušenia KROP vládou SR.
5. CKO pravidelne sleduje a vyhodnocuje stav plnenia prijatých opatrení. V prípade, ak CKO identifikuje nedostatočnú účinnosť prijatých opatrení, CKO v spolupráci s RO aktualizuje komplexný súbor opatrení podľa bodu 1.
6. RO je povinný poskytnúť CKO všetku potrebnú súčinnosť, ktorú od neho bude CKO pre výkon KROP požadovať, a to v lehotách a spôsobom, ktoré navrhol CKO v spolupráci s RO v návrhu KROP schválenom vládou SR, a ktoré boli ďalej rozpracované do komplexného súboru opatrení.
7. Zrušenie krízového riadenia
   1. V zmysle MP CKO č. 9 predkladajú RO na CKO podklady k vyhodnoteniu ročného záväzného plánu OP.
   2. Ak CKO na základe podkladov predložených RO podľa § 1 ods. 6 nariadenia vlády SR dospeje k záveru, že dôvody na zavedenie KROP pominuli, odporučí predsedovi vlády SR, aby predložil vláde SR návrh na zrušenie KROP.
8. Prílohy

Príloha č. 1 - Základný súbor opatrení

Príloha č. 2 - Komplexný súbor opatrení

1. napr. zlé klimatické podmienky (prívalové dažde, záplavy), požiar, atď. [↑](#footnote-ref-1)